CELEX: C2005/182/48
Language: sk
Date: 2005-07-23 00:00:00
Title: Vec C-198/05: Žaloba podaná 4. mája 2005 Komisiou Európskych spoločenstiev proti Talianskej republike

23.7.2005   
            
            
               SK
            
            
               Úradný vestník Európskej únie
            
            
               C 182/26
            
         Žaloba podaná 4. mája 2005 Komisiou Európskych spoločenstiev proti Talianskej republike
   (Vec C-198/05)
   (2005/C 182/48)
   Jazyk konania: taliančina
   Komisia Európskych spoločenstiev, v zastúpení: W. Wils a L. Pignataro splnomocnení zástupcovia, podala 4. mája 2005 na Súdny dvor Európskych spoločenstiev žalobu proti Talianskej republike.
   Žalobca navrhuje, aby Súdny dvor:
   
               1)
            
            
               určil, že Talianska republika si nesplnila povinnosti, ktoré jej vyplývajú z článku 1 a článku 5 smernice 92/100/EHS z 19. novembra 1992 (1), keďže všetky kategórie inštitúcií, ktoré sú otvorené verejnosti v zmysle smernice, sú zbavené práva na verejné vypožičiavanie;
            
         
               2)
            
            
               zaviazal Taliansku republiku nahradiť trovy konania.
            
         Žalobné dôvody a hlavné tvrdenia
   Komisia uvádza, že článok 69 prvý odsek písm. b) zákona č. 633/41 zbavujúci súhrnne štátne knižnice a diskotéky práva na vypožičiavanie, ustanovuje, že plnenie nie je predmetom žiadneho schválenia, ani odmena plynúca aspoň 18 mesiacov od prvého úkonu distribúcie, alebo aspoň 24 mesiacov od uskutočnenia vyššie uvedenej činnosti, ak sa nevykonalo právo na distribúciu.
   Komisia tvrdí, že článok zákona č. 633/41, ktorý zbavuje súhrnne štátne knižnice a diskotéky platenia odmeny, porušuje súčasne ustanovenie článku 5 druhý odsek a článku 5 tretí odsek smernice 92/100/EHS. Nedodržiavajúc podmienky viažuce sa na pripustenie odchýlenia sa od výlučného práva na vypožičiavanie zo strany verejných inštitúcií, uvedené ustanovenie je taktiež porušením článku 1 tej istej smernice.
   
      (1)  Ú. v. ES L 346, 27.11.1992, s. 61.